Abdullahi Dahir Rabi

Abdullahi Dahir Rabi (født 27. mars 2003) er en norsk friidrettsutøver som representerer IL Runar. Han konkurrerer i mellomdistanseløp, og kom på sjetteplass på 1500 meter under NM i friidrett 2019.

Etter å ha bodd i Nord-Trøndelag og Oslo flyttet han til Larvik i 2018, og ble med i Sandefjordklubben IL Runar i oktober 2018.

Idrettskarriere

Sesongen 2018 
Rabi deltok i Ungdomsmesterskapet i friidrett 2018, og kom der på førsteplass på 2000 meter og andreplass på 200 meter. Under Junior-NM i friidrett 2018 kom han på niendeplass på 5000 meter i U20-klassen. Han vant Re-mila i Revetal.

Sesongen 2019 
Han deltok i NM i friidrett 2019, og kom der på sjetteplass på 1500 meter. Han deltok i U20-klassen under Junior-NM i friidrett 2019, og kom der på sjetteplass på 800 meter. Under Ungdomsmesterskapet i friidrett 2019 vant han 3000 meter, og kom på tredjeplass på 800 meter i G16-klassen. Han kom på 12.-plass i Hytteplanmila 2019, 16 år gammel. Under NM i terrengløp 2019 lang løype fikk han sølv i juniorklassen, bak Håkon Stavik.

Sesongen 2020 
Han kom på sjuendeplass under Hytteplanmila 2020.

Sesongen 2021 
Rabi kom på sjuendeplass i Hytteplanmila 2021. Han deltok i Nordisk mesterskap i terrengløp 2021, og vant der juniorklassen individuelt. I tillegg vant Norge gull i lagkonkurransen i denne klassen. 

I desember deltok han i EM i terrengløp 2021 i Dublin, og fikk der sølv i U20-klassen, bak Axel Vang Christensen fra Danmark.

Referanser

Eksterne lenker 
 

Somaliske mellomdistanseløpere
Somaliske langdistanseløpere
Norske mellomdistanseløpere
Norske langdistanseløpere
Nordmenn av somalisk opphav